**2. PIELIKUMS**

Ogres novada pašvaldības domes

31.10.2024. sēdes lēmumam

(protokols Nr.16; 23.)

**Darba uzdevums Plūdu riska un meliorācijas sistēmas attīstības tematiskā plānojuma izstrādei**

*Izdots saskaņā ar Ministru kabineta*

*2014. gada 14. jūlija noteikumu Nr. 628*

*“Noteikumi par pašvaldību teritorijas attīstības*

*plānošanas dokumentiem” 128. punktu*

**Darba uzdevuma saturs**

**1. Tematiskā plānojuma izstrādes nepieciešamības pamatojums, mērķis;**

**2. Tematiskā plānojuma izstrādes uzdevumi;**

**3. Tematiskā plānojuma izstrādē iesaistāmie nozares eksperti;**

**4. Iesaistāmās institūcijas;**

**5. Tematiskā plānojuma saturs;**

**6. Institūciju saraksts, no kurām saņemami nosacījumi tematiskā plānojuma izstrādei un no kurām pieprasāmi atzinumi;**

**7. Plānotie sabiedrības līdzdalības pasākumi.**

**8. Tematiskā plānojuma izstrādes plāns un provizoriskie izpildes termiņi**.

# 1. Tematiskā plānojuma izstrādes nepieciešamības pamatojums, mērķis

Ogres novada ilgtspējīgas attīstības stratēģijas 2022.–2034. gadam[[1]](#footnote-1) (turpmāk – Stratēģija) pirmais stratēģiskais mērķis paredz izveidot līdzsvaru starp dabas un vides kvalitāti un cilvēka vajadzībām. Viena no Stratēģijas ilgtermiņa horizontālajām prioritātēm ir videi draudzīgas rīcības, kas cita starpā paredz nodrošināt dabas un ainavisko vērtību saglabāšanu, atjaunošanu vai pilnveidošanu. Stratēģijas pirmajam stratēģiskajam mērķim Ogres novada attīstības programmā 2022.–2027. gadam[[2]](#footnote-2) (turpmāk – Attīstības programma) ir pakārtota pirmā vidējā termiņa prioritāte *Efektīva vides pārvaldība*. Tās rīcības virzienam *Videi draudzīgās infrastruktūras attīstīšana un vides izglītība* viens no izvirzītajiem uzdevumiem paredz nodrošināt vides kvalitātes saglabāšanu, vides risku mazināšanu, dabas resursu aizsardzību un racionālu apsaimniekošanu. Attīstības programmas Rīcības plānā 2022.–2027. gadam šim uzdevumam ir pakārtoti vairāki pasākumi/aktivitātes, tostarp pasākumi aizsardzībai pret plūdiem (1.11.13. punkts).

Saskaņā ar Pašvaldību likuma 4. panta pirmās daļas 2. punktu viena no pašvaldības autonomajām funkcijām ir gādāt par pašvaldības administratīvās teritorijas labiekārtošanu un sanitāro tīrību, kas ietver arī pretplūdu pasākumus. Atbilstoši Pašvaldību likuma 4. panta pirmās daļas 20. punktam viena no pašvaldības autonomajām funkcijām ir veicināt dabas kapitāla ilgtspējīgu pārvaldību un apsaimniekošanu, savukārt 22. punkts noteic, ka veicināt klimata pārmaiņu ierobežošanu un pielāgošanos tām.

Atbilstoši Ministru kabineta 2013. gada 30. aprīļa noteikumu Nr. 240 “Vispārīgie teritorijas plānošanas, izmantošanas un apbūves noteikumi” (turpmāk – MK noteikumi Nr. 240) 212.3.punktam, izstrādājot teritorijas attīstības plānošanas dokumentus, ņem vērā plūdu riska teritorijas. MK noteikumu Nr. 240 217. punkts noteic, ka plūdu riska teritorijās pašvaldība var noteikt īpašas prasības būvniecībai un vides infrastruktūrai, notekūdeņu savākšanas un attīrīšanas sistēmām.

Saskaņā ar valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” Daugavas upju baseinu apgabala apsaimniekošanas plānu un plūdu riska pārvaldības plānu 2022.–2027. gadam[[3]](#footnote-3) Ķeguma hidroelektrostacija ir valsts nozīmes plūdu riska objekts. Kā nacionālas nozīmes plūdu riska apgabals ir noteiktas Ogres pilsētas un Ogresgala pagasta teritorijas. Ogres pilsētas un Ogresgala pagasta teritorijas ir pakļautas plūdu riskam, ko izraisa pavasara pali sniega kušanas un ledus sastrēgumu dēļ, kā arī lietus izraisītiem plūdiem. Ņemot vērā to, ka Ogres upes palienes applūšana sākas pie ūdens līmeņa atzīmes 22.15 m LAS, var secināt, ka augsti ūdens līmeņi ledus iešanas un ledus sastrēgumu rezultātā tiek novēroti gandrīz katru gadu. Ogres novada pašvaldība 2020. gada anketā par plūdu risku norādījusi plūdu skartās teritorijas – Ogres pilsēta, d/s “Dārziņi”, Ogresgala pagasts, Suntažu ciems, Suntažu pagasts un Meņģeles pagasts. Pašvaldība arī norādījusi, ka nepieciešama esošā Dzirnavu dambja atjaunošana Ogres pilsētā līdzās J.Čakstes prospektam, lai mazinātu plūdu risku.

Tematiskā plānojuma *izstrādes mērķis* – iegūt informāciju par plūdu riska un applūstošajām teritorijām, kas rodas pavasara palu, vasaras/rudens plūdu, ledus sastrēgumu gadījumā, kā arī meliorācijas un lietus kanalizācijas sistēmu attīstību, lai nodrošinātu ilgtspējīgu efektīgu un racionālu teritorijas un citu resursu izmantošanu, sniegt priekšlikumus teritorijas plānojuma risinājumiem.

Tematiskais plānojums tiek izstrādāts vienlaicīgi Ogres novada teritorijas plānojuma izstrādes ietvaros *veicamajām izpētēm un 6 pārējo tematisko plānojumu* izstrādi. Tematiskie plānojumi tiks izmantoti Stratēģijā noteikto ilgtermiņa prioritāšu, telpiskās perspektīvas un vadlīniju integrēšanai izstrādes stadijā esošajā Ogres novada teritorijas plānojumā.

# 2. Tematiskā plānojuma izstrādes uzdevumi

* 1. Noteikt un grafiski attēlot applūstošās teritorijas ar 10% un 1% applūduma varbūtību, balstoties uz valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” (turpmāk – LVĢMC) hidroloģiskajiem datiem, izmantojot hidroloģiskos aprēķinus un dabā konstatējamas applūstošo teritoriju pazīmes (mitrumu mīlošie augi, augsnes pārmitrums u.c.) (aprakstīt izmantoto metodoloģiju), t.sk.:
1. Noteikt un grafiski attēlot minimālo, vidējo un maksimālo ūdenslīmeni Daugavai, Ogrei, Mazajai Juglai. Attēlot Daugavas un Ogres hidroelektrostaciju ūdenskrātuvju ekspluatācijas noteikumos noteikto minimālo un maksimālo ūdens līmeni. Izmantot LVĢMC datus, Ogres upes posma Ogres pilsētā un Ogresgala ciemā monitoringa sistēmā reģistrētos datus, nepieciešamības gadījumā veikt instrumentālos gultnes un ūdens līmeņa mērījumus vai gultnes 3D skenēšanu un instrumentālos ūdens līmeņa mērījumus, izvēloties ekonomiski efektīvāko metodi;
2. Izvērtēt Ogres novadā esošās ūdensnotekas (Abza, Aviekste, Ķilupe, Urga, Norupīte, Kangarupīte, Skolas upe, Bērzupīte, Brasla, Līčupe, Ņega u.c.) (neattiecas uz 2.1.1. apakšpunktā minētajiem ūdensobjektiem), identificēt ūdensnotekas un to posmus, kas var radīt būtiskus vides riskus, kritiskās infrastruktūras objektu bojājumus, applūšanas risku pilsētu un ciemu teritorijās;
3. Atbilstoši 2.1.2. punktam identificēto ūdensnoteku posmiem noteikt un grafiski attēlot minimālo, vidējo un maksimālo ūdenslīmeni, veicot instrumentālos gultnes un ūdens līmeņa mērījumus vai gultnes 3D skenēšanu un instrumentālos ūdens līmeņa mērījumus, izvēloties ekonomiski efektīvāko metodi;
4. Ūdensnoteku posmiem, kuri neatbilst 2.1.2. punktā minētajiem kritērijiem, noteikt un grafiski attēlot minimālo, vidējo un maksimālo ūdenslīmeni, balstoties uz pieejamo informāciju, veicot interpolāciju u.c., izvēlēto metodoloģiju aprakstīt;
5. Izvērtēt un grafiski attēlot plūdu risku teritorijas (upju plūdu/palu, lietusgāžu un sniega kušanas) kurās nepieciešams īstenot pretplūdu pasākumus pilsētās un ciemos, kā arī lauku teritorijā, ja plūdi var radīt kritiskās infrastruktūras bojājumus, būtiskus vides riskus.
	1. Izstrādāt esošās meliorācijas sistēmas un lietus kanalizācijas situācijas un attīstības plānu:
6. grafiski (*pdf* un vektordatu formātā (*dwg*, *dgn* vai *shp*)) attēlot esošās meliorācijas sistēmas un lietus ūdens kanalizācijas sistēmas tīklus;
7. noteikt un grafiski (*pdf* un vektordatu formātā (*dwg*, *dgn* vai *shp*)) attēlot teritorijas, kuru apbūvei īstenojami kompleksi meliorācijas pasākumi/lietusūdens novadīšanas pasākumi (pilsētās/ciemos);
8. noteikt un grafiski (*pdf* un vektordatu formātā (*dwg*, *dgn* vai *shp*)) attēlot teritorijas ar augstu gruntsūdens līmeni pilsētās un ciemos (informācijas avots – vēsturiskie dati (t.sk. par izbūvētajiem ūdens novadīšanas risinājumiem), vizuālie novērojumi, urbumu veikšana, ekspertu, iedzīvotāju, pilsētu/pagastu vadītāju sniegtā informācija).
	1. Izstrādāt nosacījumus applūstošo teritoriju, plūdu riska teritoriju un teritoriju ar augstu gruntsūdens līmeni izmantošanai, apbūvei, vides infrastruktūrai, esošās apbūves aizsardzībai, notekūdeņu savākšanas un attīrīšanas sistēmām, sniegt priekšlikumus teritorijas plānojumam.
	2. Izstrādāt meliorācijas sistēmas saglabāšanas nosacījumus un/vai tās pārbūves nepieciešanos pasākumus un hidrotehnisko būvju risinājumus.
	3. Noteikt prioritātes pretplūdu un meliorācijas pasākumu realizēšanai.
	4. Tematiskā plānojuma risinājumiem jābūt sasaistītiem ar pārējiem Ogres novada teritorijas plānojuma izstrādes ietvaros izstrādājamajiem tematiskajiem plānojumiem.

# 3. Tematiskā plānojuma izstrādē iesaistāmie nozares eksperti

* 1. Izveidot un koordinēt darba grupu meliorācijas tematiskā plānojuma izstrādei, tās sastāvā iekļaujot:
		1. hidrologu, sertificētu meliorācijas sistēmu vai hidrotehnisko būvju speciālistu, sertificētu sugu un biotopu aizsardzības jomas ekspertu;
		2. Ogres novada pašvaldības Centrālās administrācijas Attīstības un plānošanas nodaļas, Ogres novada Būvvaldes, Ielu un ceļu uzturēšanas nodaļas un Nekustamo īpašumu pārvaldes nodaļas speciālistus;
		3. Ogres novada pašvaldības kapitālsabiedrības, kas veic deleģētas funkcijas – PA “Ogres komunikācijas”, SIA “Ikšķiles māja”.
	2. Tematiskā darba grupa tiekas vismaz 2 reizes, pildot šādus uzdevumus:
		1. esošās situācijas analīze, pamatojoties uz veiktajām izpētēm;
		2. nosacījumu izstrāde apbūvei un vides veidošanai plūdu riskam pakļautajās teritorijās.

# Iesaistāmās institūcijas

* 1. VSIA “Zemkopības ministrijas nekustamie īpašumi”.
	2. VSIA “Latvijas Vides, ģeoloģijas un meteoroloģijas centrs”.
	3. Valsts vides dienesta Lielrīgas reģionālā vides pārvalde.
	4. Dabas aizsardzības pārvalde.
	5. Valsts meža dienests.
	6. Ropažu novada pašvaldība.
	7. Siguldas novada pašvaldība.
	8. Cēsu novada pašvaldība.
	9. Madonas novada pašvaldība.
	10. Aizkraukles novada pašvaldība.
	11. Bauskas novada pašvaldība.
	12. Ķekavas novada pašvaldība.

# Tematiskā plānojuma saturs

* 1. Paskaidrojuma raksts.
	2. Grafiskā daļa.
	3. Priekšlikumi Ogres novada teritorijas plānojuma Teritorijas izmantošanas un apbūves noteikumiem.

# Institūciju saraksts, no kurām saņemami nosacījumi tematiskā plānojuma izstrādei un no kurām pieprasāmi atzinumi

* 1. VSIA “Zemkopības ministrijas nekustamie īpašumi”.
	2. VSIA “Latvijas Vides, ģeoloģijas un meteoroloģijas centrs”.
	3. Valsts vides dienesta Lielrīgas reģionālā vides pārvalde.
	4. Dabas aizsardzības pārvalde.
	5. Valsts meža dienests.
	6. Ropažu novada pašvaldība.
	7. Siguldas novada pašvaldība.
	8. Cēsu novada pašvaldība.
	9. Madonas novada pašvaldība.
	10. Aizkraukles novada pašvaldība.
	11. Bauskas novada pašvaldība.
	12. Ķekavas novada pašvaldība.

# Plānotie sabiedrības līdzdalības pasākumi

Tematiskā plānojuma redakcija nododama publiskajai apspriešanai uz 30 dienām, nodrošinot materiālu pieejamību Ogres novada pašvaldības Centrālās administrācijas ēkā un pilsētu un pagastu pārvalžu ēkās, kā arī ievietojot tos pašvaldības tīmekļa vietnē un Teritorijas attīstības plānošanas informācijas sistēmā (TAPIS). Minētajā termiņā sabiedrības viedokļu uzklausīšanai organizējama publiskās apspriešanas sanāksme.

# 8. Tematiskā plānojuma izstrādes plāns un provizoriskie izpildes termiņi

Tematiskais plānojums izstrādājams saskaņā ar Ogres novada pašvaldības domes 2023. gada 30. novembra lēmuma “Par Ogres novada teritorijas plānojuma izstrādes uzsākšanu” 1. pielikuma “Darba uzdevums Ogres novada teritorijas plānojuma izstrādei” 5. punktā noteikto laika grafiku.

1. <https://tapis.gov.lv/tapis/lv/downloads/153036> [↑](#footnote-ref-1)
2. <https://tapis.gov.lv/tapis/lv/downloads/152978> [↑](#footnote-ref-2)
3. <https://videscentrs.lvgmc.lv/files/Udens/UBA_2022_2027/Daugavas%20UBA%20plans%202022-2027%20final.pdf> [↑](#footnote-ref-3)